# El manual del &cantor;

## Introducció

El &cantor; és una aplicació que us permetrà utilitzar les vostres aplicacions de matemàtiques preferides des d'una elegant interfície de full de treball integrada al &kde;. Proporciona diàlegs per ajudar amb les tasques comunes i us permetrà compartir els vostres fulls de treball amb els altres.

## Ús del &cantor;

Captura de pantalla: Aquí hi ha una captura de pantalla del &cantor; Captura de pantalla

### Característiques del &cantor;

- Una intuïtiva vista del full de treball per avaluar les expressions.

- Els resultats del gràfic dibuixat es mostren dins del full de treball.

- Una estructura fàcil basada en connectors per permetre afegir diferents dorsals.

- Integració de «Obtén novetats candents» (GetHotNewStuff) per permetre descarregar (o carregar) fulls de treball d'exemple.

- Escriure una fórmula matemàtica utilitzant &latex;.

- Ressaltat de sintaxi segons el dorsal.

- Els diàlegs d'assistent basats en el connector per ajudar amb les tasques comunes, com ara integrar una funció, o introduir una matriu.

### Els dorsals del &cantor;

El &cantor; ofereix diverses opcions per als dorsals que voleu utilitzar. Les opcions dependran del que vulgueu realitzar.

Actualment estan disponibles els següents dorsals:

Sage:

- «Sage» és un programari matemàtic lliure sota la llicència GPL. Combina la potència de multitud d'aplicacions de codi obert existents, en una interfície comuna basada en Python. Per a més informació, veure http://sagemath.org.

Maxima:

- Maxima és un sistema per a la manipulació d'expressions simbòliques i numèriques, inclosa la derivació, integració, sèries de Taylor, transformades de Laplace, equacions diferencials ordinàries, sistemes d'equacions lineals, polinomis, conjunts, llistes, vectors, matrius i tensors. El Maxima aconsegueix resultats numèrics d'alta precisió gràcies a la utilització de fraccions exactes, enters de precisió arbitrària i nombres de coma flotant de precisió variable. El Màxima pot fer gràfiques de funcions i dades en dues i tres dimensions. Per a més informació, veure http://maxima.sourceforge.net.

R:

- «R» és un llenguatge i un entorn per a computació i gràfics estadístics, similar al llenguatge i entorn «S». Ofereix una àmplia varietat de tècniques estadístiques (modelatge lineal i no lineal, tests estadístics clàssics, anàlisi de sèries temporals, classificació, clustering...) i gràfiques, i és altament extensible. El llenguatge S és sovint el vehicle escollit per a la recerca en metodologia estadística, i R ofereix una via de codi obert per participar en aquesta activitat. Per a més informació, veure http://www.r-project.org.

Julia:

- Julia és un llenguatge de programació d'alt nivell i rendiment per a la computació tècnica, amb una sintaxi que és familiar per als usuaris d'altres entorns de computació tècnica. Proporciona un compilador sofisticat, execució en paral·lel distribuïda, precisió numèrica i una extensa biblioteca de funcions matemàtiques. Vegeu la documentació de Julia per a més informació.

&kalgebra;:

- &kalgebra; és una calculadora gràfica basada en MathML, la qual s'inclou amb el projecte d'educació del &kde;. Per a més informació, veure http://edu.kde.org/kalgebra/.

Qalculate!:

- El Qalculate! no és un programa que imita el funcionament de la calculadora més barata. Qalculate! pretén treure profit de la potència, flexibilitat i superior interfície dels ordinadors moderns. El centre d'atenció de Qalculate! és la introducció d'expressions. En lloc d'introduir cada nombre d'una expressió matemàtica per separat, podeu escriure directament l'expressió completa i modificar-la més endavant. La interpretació de les expressions és flexible i tolerant a fallades, i si mai us equivoqueu Qalculate! us ho farà saber. Tanmateix, les expressions no resolubles en la seva totalitat no es consideren errors. Qalculate! les simplificarà tant com pugui i respondrà amb una expressió. A més de nombres i operadors aritmètics, una expressió pot contenir qualsevol combinació de variables, unitats i funcions. Per a més informació, veure http://qalculate.sourceforge.net/.

Python2 i Python3:

- Python és un llenguatge de programació dinàmica molt potent que s'utilitza en una àmplia varietat de dominis d'aplicació. Hi ha diversos paquets de Python per a la programació científica.

  Python es distribueix sota llicència Python Software Foundation license (compatible amb la GPL). Per a més informació, veure el lloc web oficial.

  Aquest dorsal afegeix un element addicional al menú principal del &cantor;, Paquet. L'únic element d'aquest menú és Package Importa el paquet. Aquest element es pot utilitzar per importar paquets de Python al full de càlcul.

Scilab:

- Scilab és un programari lliure multiplataforma de càlcul numèric, i un llenguatge de programació d'alt nivell orientat a la manipulació de nombres.

  Scilab es distribueix sota llicència CeCILL (compatible amb la GPL). Per a més informació, veure http://www.scilab.org/.

  Necessitareu Scilab versió 5.5 o superior instal·lada al vostre sistema perquè aquest dorsal sigui usable.

Octave:

- &GNU; Octave és un llenguatge d'alt nivell orientat principalment al càlcul numèric. Ofereix una línia d'ordres còmoda per tal de resoldre problemes lineals i no lineals numèricament, i per efectuar altres experiments numèrics utilitzant un llenguatge que és altament compatible amb MATLAB. Per a més informació, veure http://www.gnu.org/software/octave/.

Lua:

- Lua és un llenguatge per crear scripts ràpid i lleuger, amb una sintaxi de procediment simple. Hi ha diverses biblioteques en Lua dirigides a les matemàtiques i la ciència.

  Veure http://www.lua.org/ per a més informació.

  Aquest dorsal només suporta luajit 2.

### L'espai de treball del &cantor;

Captura de pantalla de l'espai de treball del &cantor; Captura de pantalla de l'espai de treball del &cantor;

La interfície del full de treball del &cantor; consisteix de tres parts:

1. La barra de pestanyes, des d'on podreu canviar entre els fulls de treball oberts.

2. Un plafó d'ajuda, on es mostrarà ajuda per a una ordre específica si introduïu «? ordre».

3. Un plafó «Gestor de variables» on podreu veure la llista de totes les variables disponibles en el full de treball actual. Els plafons «Ajuda» i «Gestor de variables» es mostren com pestanyes a la barra lateral d'una finestra del &cantor;. El gestor de variables es pot utilitzar només per als dorsals de Maxima (si està habilitat a la pàgina Arranjament Configura el &cantor;... Maxima), &kalgebra;, Octave, Python2, Python3, Qalculate i Scilab.

4. El full de treball mateix.

#### El full de treball

El full de treball és l'àrea bàsica per treballar amb el &cantor;. Utilitzant-lo, podreu introduir expressions, permeten als dorsals realitzar els càlculs i veure els resultats. Les ordres dels fulls de treball accepten dependre del dorsal escollit, de manera que haureu d'aprendre la sintaxi apropiada del dorsal (el botó «Mostra Ajuda» us hi durà directament). Si coneixeu l'ordre, però necessiteu informació addicional, podeu escriure «? `ordre`», i apareixerà l'ajuda contextual a la dreta del full de treball. Per veure alguns exemples de fulls de treball, podeu anar a Descarrega fulls de treball d'exemple al menú Fitxer, i descarregar fulls de treball que han publicat altres usuaris.

Per a controlar cada entrada d'ordre del full de treball podeu utilitzar els botons de control que es mostren a la part dreta del full de treball quan passeu per sobre del camp d'entrada amb el cursor del ratolí. Hi ha tres accions bàsiques per a cada entrada: Avalua l'entrada per actualitzar el resultat dels càlculs per a l'entrada. Arrossega l'entrada per moure l'entrada a un altre lloc del full de treball actual i Elimina l'entrada per eliminar l'entrada del full de treball actual.

Els ajustaments i l'alineació del tipus de lletra de les entrades del full de treball es poden canviar utilitzant una barra d'eines a sobre del full de treball.

##### Arranjament

El menú Arranjament us permet canviar alguns ajustaments de l'aparença del vostre full de càlcul actual.

Escriure usant &latex;

- Aquest ajustament canvia la manera en què es presentaran els resultats. Si s'activa, el resultat passarà a través del sistema &latex;, per produir fórmules visualment atractives. Per exemple, 3*x^2*sqrt(2)*x+2/3 es convertirà en 3*x^2*sqrt(2)*x+2/3

Ressaltat de sintaxi

- El ressaltat de sintaxi augmenta la llegibilitat del codi, ressaltant les paraules clau, o tanques coincidents en colors diferents.

Compleció

- Quan aquesta opció està activada, el &cantor; mostrarà les possibles complecions per a l'ordre que esteu escrivint quan premeu la tecla . Si només hi ha una opció, s'inserirà la resta de l'ordre.

Números de línia

- Aquest ajustament controla si les diferents expressions han de tenir un número al davant. Això us permetrà recuperar més resultats -en Maxima, per exemple, això es fa amb l'ordre %O1.

Anima el full de treball

- Aquest ajustament controla si s'utilitzaran les diferents animacions per a ressaltar els canvis en un full de treball.

### Els diàlegs de l'assistent

Hi ha diversos diàlegs d'assistent implementats al &cantor; per alleujar algunes de les operacions bàsiques.

Es pot accedir a aquests diàlegs utilitzant els elements del menú principal. Cada dorsal té els seus propis diàlegs d'assistent.

#### El diàleg «Crea una matriu»

Captura de pantalla del diàleg «Creació d'una matriu» del &cantor; Captura de pantalla del diàleg «Creació d'una matriu» del &cantor;

Aquest diàleg es pot utilitzar per a matrius d'entrada. Podeu definir les dimensions de la matriu i els seus elements.

És possible navegar entre les cel·les ràpidament durant l'entrada utilitzant la tecla .

#### El diàleg d'operació amb matrius

Captura de pantalla del diàleg «Entrada d'una matriu» del &cantor; Captura de pantalla del diàleg «Entrada d'una matriu» del &cantor;

Aquest diàleg permet introduir el nom de la matriu per a calcular els seus vectors propis (autovectors), els valors propis (autovalors) o invertits de la matriu. El valor per omissió (`%`) s'utilitza per a referir-se al resultat anterior de càlcul o d'entrada de dades.

#### El diàleg «Diferenciació»

Captura de pantalla del diàleg «Diferenciació» del &cantor; Captura de pantalla del diàleg «Diferenciació» del &cantor;

Aquest diàleg permet introduir l'expressió de la funció a diferenciar, el nom de la variable i l'ordre de la derivada.

#### El diàleg «Integració»

Captura de pantalla del diàleg «Integració» del &cantor; Captura de pantalla del diàleg «Integració» del &cantor;

Aquest diàleg permet introduir l'expressió de la funció a integrar, el nom de la variable i els límits d'integració (per a la integral definida).

#### El diàleg «Resol equacions»

Captura de pantalla del diàleg «Resol equacions» del &cantor; Captura de pantalla del diàleg «Resol equacions» del &cantor;

Aquest diàleg permet introduir equacions a resoldre (cada equació en una línia separada) i les variables a determinar (separades per la coma).

#### El diàleg «Importa un paquet»

Captura de pantalla del diàleg «Importa un paquet» del &cantor; Captura de pantalla del diàleg «Importa un paquet» del &cantor;

Aquest diàleg permet introduir el nom del paquet a importar (&pex;, `numpy` per a Python).

#### El diàleg «Gràfic»

Captura de pantalla del diàleg «Gràfic» del &cantor; (pestanya Funcions) Captura de pantalla del diàleg «Gràfic» del &cantor; (pestanya Funcions)

Les opcions d'aquest diàleg se separen en dos grups utilitzant pestanyes. La pestanya Funcions permet introduir funcions al gràfic.

Per introduir una nova funció, feu clic a Afegeix. Feu doble clic a la cel·la Títol i introduïu el títol, llavors feu doble clic a la cel·la Expressió i introduïu l'expressió de la funció.

Captura de pantalla del diàleg «Gràfic» del &cantor; (pestanya Opcions) Captura de pantalla del diàleg «Gràfic» del &cantor; (pestanya Opcions)

La pestanya Opcions s'utilitza per a definir opcions del gràfic i la llegenda. Podreu afinar gairebé totes les opcions del gràfic per obtenir un aspecte agradable de la vostra figura.

#### El diàleg «Gràfic en 2D»

Captura de pantalla del diàleg «Gràfic en 2D» del &cantor; Captura de pantalla del diàleg «Gràfic en 2D» del &cantor;

Aquest diàleg permet introduir l'expressió de la funció, la seva variable i els límits per aquesta variable.

#### El diàleg «Gràfic en 3D»

Captura de pantalla del diàleg «Gràfic en 3D» del &cantor; Captura de pantalla del diàleg «Gràfic en 3D» del &cantor;

Aquest diàleg permet introduir l'expressió de la funció, les seves variables i els límits per a cada variable.

## Referència d'ordres

### La finestra principal del &cantor;

El &cantor; té els elements del menú comuns del &kde;, per obtenir més informació llegiu el capítol Menú dels fonaments del &kde;.

A continuació es llisten els elements de menú addicionals o especials al &cantor;. Recordeu que alguns menús es mostren només pels dorsals que tenen les implementacions corresponents.

#### El menú Fitxer

&Ctrl;N Fitxer Nou

- Crea un nou full de treball amb el dorsal per omissió.

Fitxer Nou `Dorsal`

- Crea un nou full de treball amb el dorsal escollit.

Fitxer Descarrega fulls de treball d'exemple

- Obre el diàleg per descarregar exemples enviats per altres usuaris del &cantor; amb Obtén novetats candents (GetHotNewStuff).

Fitxer Obre un exemple

- Obre el diàleg per escollir un exemple a carregar. Els exemples s'han de descarregar abans amb Fitxer Descarrega fulls de treball d'exemple.

Fitxer Desa com a text net

- Permet desar el full de treball actual com un document de text sense format.

Fitxer Exporta a LaTeX

- Permet desar el full de treball actual com un document de &latex;.

Fitxer Publica el full de treball

- Obre el diàleg per publicar el vostre full de treball actual i posar-lo a disposició d'altres usuaris del &cantor; a través de Obtén novetats candents (GetHotNewStuff).

Fitxer Executa un script

- Permet carregar i executar els scripts de procés per lots per al dorsal actual.

#### El menú Visualitza

&Ctrl;+ Visualitza Apropa

- Apropa el full de treball actual en un 10%.

&Ctrl;- Visualitza Allunya

- Allunya el full de treball actual en un 10%.

Visualitza Mostra l'editor de scripts

- Obre la finestra de l'editor de scripts de procés per lots per al dorsal actual.

Visualitza Plafons Ajuda

- Alterna la visibilitat de la pestanya Ajuda a la barra lateral.

Visualitza Plafons Gestor de variables

- Alterna la visibilitat de la pestanya Gestor de variables a la barra lateral.

#### El menú Full de treball

Full de treball Avalua el full de treball

- Activa l'avaluació de tot el full de treball.

&Maj;Retorn Full de treball Avalua l'entrada

- Activa l'avaluació de l'entrada actual.

&Ctrl;Retorn Full de treball Insereix una entrada d'ordre

- Insereix una nova entrada d'ordre a sota de la posició actual del cursor.

Full de treball Insereix una entrada de text

- Insereix una nova entrada de text a sota de la posició actual del cursor.

Full de treball Insereix una entrada de Latex

- Insereix una entrada de latex a sota de la posició actual del cursor.

Full de treball Insereix un salt de pàgina

- Insereix el salt de pàgina sota de la posició actual del cursor.

&Maj;Supr Full de treball Elimina l'entrada actual

- Elimina l'entrada actual del full de treball.

#### El menú Àlgebra lineal

Àlgebra lineal Crea una matriu

- Obre el diàleg assistent «Creació d'una matriu».

Àlgebra lineal Calcula autovalors

- Obre el diàleg assistent «Introducció del nom de la matriu» per a calcular els seus valors propis i les dimensions de les multiplicitats dels valors propis en l'ordre corresponent.

Àlgebra lineal Calcula autovectors

- Obre el diàleg assistent «Introducció del nom de la matriu» per a calcular els seus valors propis, dimensions de les multiplicitats dels valors propis i els vectors propis en l'ordre corresponent.

Àlgebra lineal Inverteix una matriu

- Obre el diàleg assistent «Introducció del nom de la matriu» per a trobar la inversa de la matriu.

#### El menú Calcula

Calcula Deriva

- Obre el diàleg «Paràmetres de la diferenciació».

Calcula Integra

- Obre el diàleg «Paràmetres de la integració».

Calcula Resol equacions

- Obre el diàleg «Introducció de paràmetres» per a resoldre equacions lineals i no lineals.

#### El menú Paquet

Paquet Importa un paquet

- Obre el diàleg «Importació d'un paquet».

#### El menú Gràfic

Gràfic Gràfic

- Obre el diàleg «Paràmetres del gràfic».

Gràfic Gràfic en 2D

- Obre el diàleg «Paràmetres del gràfic».

Gràfic Gràfic en 3D

- Obre el diàleg «Paràmetres del gràfic».

#### Els menús Arranjament i Ajuda

El &cantor; té la configuració comuna al &kde; i els elements del menú Arranjament i Ajuda, per obtenir més informació llegiu les seccions sobre El menú Arranjament i El menú Ajuda dels fonaments del &kde;.

## Preguntes i respostes

L'element de menú Compon utilitzant el LaTeX no està disponible.

No tots els dorsals suporten totes les opcions. La versió actual suporta la sortida &latex; per als dorsals Maxima, Qalculate! i Sage.

Tinc instal·lats Sage/Maxima o altres CAS admesos, però no apareix el dorsal corresponent.

Una possible explicació és que el &cantor; no detecta correctament la ubicació. Aneu al diàleg Arranjament Configura el &cantor;... i canvieu el Camí a l'aplicació adequada sobre la pàgina del dorsal.

Quin nom tan peculiar. Què té a veure amb les matemàtiques?

El &cantor; deu el seu nom al matemàtic alemany Georg Cantor, el creador de la teoria de conjunts.

## Crèdits i llicència

&cantor;

Copyright del programa 2009-2011 Alexander Rieder alexanderrieder@gmail.com

Copyright de la documentació © 2009-2011 Alexander Rieder alexanderrieder@gmail.com

Traductor/Revisor de la documentació: &credits.Antoni.Bella;

&underFDL; &underGPL;
&documentation.index;